Eddwaliro, ly'e Nsambya lisangibwa mu Bukiikaddyo bw’ekibuga Kampala nga liri mu kkirommita ssatu zokka okuva mu kibuga wakati. Osobola okukozesa entambula ya ttakisi okuva mu ppaaka empya. Emmotoka eyita ku ssaawa ya Kkwini okuliraana ekitebe kya Fire brigade ku luguudo lwa Entebbe Road. Awo era waliwo olutindo lwa fly over olupya. Waliwo n’enguudo endala okuli olwa Kafumbe Mukasa olugenda ku katale ka Owino, olulala lugenda Ntebe ku kisaawe, kyokka mukwata ligenda Nsambya. Bwe muvugako katono musanga ebitaala okumpi n’enkambi ya Police. Ekkubo eridda e Kibuli mulireka ne mukwata eridda e Kabalagala oba liyite Ggaba Road naye bwe muvugako kkirommita emu yokka musanga Nsambya Sharing Hall. Wennyini awo we muwetera olwo nga mutuuse ku Nsambya Hospital. Eddwaliro lino liri ku musingi gwa Kkereziya.